Document ID: 32013R0233

A BIZOTTSÁG 233/2013/EU VÉGREHAJTÁSI RENDELETE
(2013. március 15.)
az egyes halászati termékekre vonatkozó átviteli támogatás és átalánytámogatás összegének a 2013. halászati évre történő rögzítéséről
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a halászati és akvakultúra-termékek piacának közös szervezéséről szóló, 1999. december 17-i 104/2000/EK tanácsi rendeletre (1),
tekintettel az egyes halászati termékekre vonatkozó átviteli támogatás megadása tekintetében a 104/2000/EK tanácsi rendelet alkalmazására vonatkozó részletes szabályok megállapításáról szóló, 2000. december 21-i 2814/2000/EK bizottsági rendeletre (2) és különösen annak 5. cikkére,
tekintettel az egyes halászati termékekre vonatkozó átalánytámogatás odaítélése tekintetében a 104/2000/EK tanácsi rendelet részletes alkalmazási szabályainak megállapításáról szóló, 2001. május 14-i 939/2001/EK bizottsági rendeletre (3) és különösen annak 5. cikkére,
mivel:
(1)
A 104/2000/EK rendelet előírja, hogy támogatás nyújtható a piacról kivont egyes friss termékek azon mennyiségei tekintetében, amelyeket vagy feldolgozás útján stabilizáltak és tároltak, vagy tartósítottak.
(2)
A támogatás célja, hogy a termelői szervezeteket kellőképpen ösztönözze a piacról kivont termékek feldolgozására vagy tartósítására annak érdekében, hogy elkerülhető legyen a kivont mennyiségek megsemmisítése.
(3)
A támogatás szintje nem zavarhatja meg az érintett termékek piaci egyensúlyát, és nem eredményezheti a verseny torzulását.
(4)
A támogatás szintje nem haladhatja meg a stabilizáláshoz és a tároláshoz elengedhetetlen műveletekhez kapcsolódó - az Unióban az érintett halászati évet megelőző halászati évben feljegyezett - műszaki és pénzügyi költségeket.
(5)
Annak érdekében, hogy 2013-ban zavartalan legyen az intervenciós rendszer működése, ezt a rendeletet célszerű visszamenőleges hatállyal, 2013. január 1-jétől alkalmazni.
(6)
Az e rendeletben előírt intézkedések összhangban vannak a 104/2000/EK rendelettel létrehozott bizottság véleményével,
ELFOGADTA EZT A RENDELETET:
1. cikk
A 2013. halászati évre a 104/2000/EK rendelet 23. cikkében említett átviteli támogatás összegét, illetve az említett rendelet 24. cikkének (4) bekezdésében említett átalánytámogatás összegét e rendelet melléklete állapítja meg.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet 2013. január 1-jétől alkalmazandó.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2013. március 15-én.

Labels: 3
17
19
6